**Ministru kabineta noteikumu projekta**

**„Kārtība, kādā veicami atskaitījumi Privatizācijas aģentūrai par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, izveidojams un izlietojams rezerves fonds un veicami maksājumi valsts budžetā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma „Par valsts un pašvaldību īpašuma objektu privatizāciju„ 6.panta trešā daļa, 11.panta pirmā un trešā daļa un Publiskas personas kapitāla daļu un kapitālsabiedrību pārvaldības likuma 143.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 1.janvārī stājās spēkā Publiskas personas kapitāla daļu un kapitālsabiedrību pārvaldības likums (turpmāk – likums). Ar šā likuma spēkā stāšanos spēku zaudēja likums „Par valsts un pašvaldību kapitāla daļām un kapitālsabiedrībām”, kā arī uz tā pamata izdotie normatīvie akti vai to daļas.  Attiecīgi spēku daļā par atlīdzības (atskaitījumu) apmēru un izmaksas kārtību valsts kapitāla daļu atsavināšanu veicošajai institūcijai, zaudēja arī Ministru kabineta 2011.gada 20.decembra noteikumi Nr.976 „Kārtība, kādā veicami atskaitījumi Privatizācijas aģentūrai par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, izveidojams un izlietojams rezerves fonds un veicami maksājumi valsts budžetā” (turpmāk – noteikumi Nr.976). Savukārt likuma 143.panta trešajā daļā Ministru kabinetam, noteikt atskaitījumu apmēru, ko valsts kapitālsabiedrība saņem no valsts kapitāla daļu pārdošanā gūtajiem ieņēmumiem (turpmāk – atskaitījumi), ja tā ir valsts kapitāla daļu atsavināšanu veicošā institūcija. Atbilstoši likuma pārejas noteikumu 2.punkta g) apakšpunktam, atskaitījumu apmērs Ministru kabinetam jānosaka līdz 2015.gada 1.oktobrim.  Uzdevuma izpilde nozīmē jaunajam tiesiskajam regulējumam atbilstošu Ministru kabineta noteikumu (turpmāk – noteikumu projekts) izdošanu jautājumā, kuru iepriekš attiecībā uz atskaitījumu apmēru regulēja noteikumi Nr.976. Saskaņā ar likuma pārējas noteikumu 12.punktu valsts kapitāla daļu atsavināšanu veicošās institūcijas uzdevumu pilda valsts akciju sabiedrība „Privatizācijas aģentūra” (turpmāk – PA). Līdz ar to pēc būtības jaunais tiesiskais regulējums nemaina PA noteikumos Nr.976 noteiktās tiesības un pienākumus. Ņemot vērā, ka noteikumu Nr.976 spēka zaudēšanas iemesls nav tajos noteikto atskaitījumu apmēru aktualitātes zaudēšana, bet gan tiesību akta, uz kuru pamata tie izdoti, spēka zaudēšana, tad noteikumu projektā saglabājams noteikumos Nr.976 noteiktais. Kā arī ņemot vērā to, ka noteikumi Nr.976 ir spēkā daļā, kuras tiesiskais izdošanas pamats ir likuma „Par valsts un pašvaldību īpašuma objektu privatizāciju” 6.panta trešaja daļa, 11.panta pirmā un trešā daļā, un kurš nav grozīts, normatīvo aktu sadrumstalotības novēršanai, lietderīgāk noteikumu projektā iekļaut vēl spēkā esošo noteikumu Nr.976 daļu, un vienlaikus atzīt par spēku zaudējušiem noteikumus Nr.976 kopumā. Rezultātā, noteikumu projekts saturiski neatšķirsies no noteikumu Nr.976 satura, izņemot aktualizācijai nepieciešamas izmaiņas. Līdz ar to kopumā noteikumu projekts aizstās noteikumus Nr.976. Ņemot vērā iepriekš minēto, kā arī lai izpildītu likumā noteikto uzdevumu Ministru kabinetam izdot noteikumus, kas aizstāj noteikumus Nr.976**,** tad noteikumu projektā ietvertās normas ir saskaņotas ar citos tiesību aktos noteikto.  Ņemot vērā, ka likumā „Par valsts un pašvaldību īpašuma objektu privatizāciju” un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā termins „nekustamais īpašums” un „zemesgabals” lietoti kā atsevišķi jēdzieni, paredzot arī zemesgabalu  privatizācijas procesam atšķirīgus nosacījumus, līdz ar to noteikumu projektā termini lietoti  atbilstoši minētajos likumos noteiktajai terminoloģijai.  Noteikumu projektā nav ietvertas tās noteikumos Nr.976 ietvertās tiesību normas, kuras dublē likuma “Par valsts un pašvaldību īpašuma objektu privatizāciju” 11.panta pirmo daļu, un likuma 143.pantā noteikto regulējumu.  Salīdzinot ar noteikumiem Nr. 976, noteikumu projektā ir palielināts atskaitījuma apmērs no 7 uz 50 procentiem. Atskaitījuma apmēra palielinājumam Ekonomikas ministrija ir sniegusi šādu pamatojumu.  2015.gadā (dati uz 01.10.2015.) PA ir noslēgusi 38 zemesgabalu pirkuma līgumus un 6 valsts īpašuma objektu pirkuma līgumus par kopējo summu 799 477 *euro*. Uz 2015.gada 1.oktobri PA valdījumā ir 668 zemesgabali vai to domājamās daļas un 45 valsts īpašuma objekti (atsevišķas ēkas un būves vai ēkas un būves kopā ar zemi). 2016.gada laikā no Valsts ieņēmumu dienesta un citām valsts institūcijām plānots pārņemt vēl 22 valsts īpašuma objektus.  No visiem PA valdījumā esošiem zemesgabaliem 60% jeb 404 gab. ir zemes domājamās daļas, kas atrodas zem dzīvojamām mājām (pirmpirkuma tiesības dzīvokļu īpašniekiem) un garāžām. Par šiem zemesgabaliem tiek saņemti nomas maksājumi un paralēli turpināts to privatizācijas process. Lielākajai daļai šo subjektu vismaz vienu reizi ir bijis izstrādāts un nosūtīts privatizācijas paziņojums likumā noteiktajā kārtībā. Privatizācijas procesu kavē subjektu vājā interese par šo objektu privatizāciju, jo lielākajā daļā gadījumu saskaņā ar Ministru kabineta 2007.gada 30.oktobra noteikumiem Nr.735 “Noteikumi par publiskas personas zemes nomu”, apbūvēta zemesgabala vai tā daļas minimālā nomas maksa ir 28 euro gadā, kas nerada vēlmi slēgt pirkuma līgumus.  40 % no apbūvētiem zemesgabaliem jeb 264 gab. plānots privatizēt tuvāko gadu laikā, šobrīd PA Zemes un nekustamā īpašuma dienests veic šo objektu sagatavošanu.  Laika posmā no 2016.-2018.gadam plānots privatizēt 54 zemesgabalus un 26 nekustamos īpašumus par kopējo summu 10 098 903 *euro*. Kopējie PA ieņēmumi no nekustamā īpašuma un zemesgabalu privatizācijas, dzīvokļu atsavināšanas un nomas 2016.gadā plānoti  5 451 270 *euro* apmērā. Pēc normatīvo atskaitījumu aprēķināšanas un rezerves fonda papildināšanas valsts budžetā plānots ieskaitīt  3 129 840 *euro*.  Kopā laika periodā no 2016.-2018.gadam valsts budžetā plānots ieskaitīt **ne mazāk kā 6 808 035 *euro*.**  Normatīvā atskaitījuma palielināšana no 7 uz 50 procentiem nodrošinātu PA izdevumu segšanu, kas saistīti ar valsts īpašuma privatizāciju saskaņā ar likumu “Par valsts un pašvaldību īpašuma objektu privatizāciju” un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumu.  Anotācijas pielikumā pievienota tabula, kurā norādīta PA sniegtā informācija par prognozējamajiem ieņēmumiem salīdzinājumā pa gadiem.  PA nodrošina valsts pensiju speciālajam budžetam nodoto valsts kapitāla daļu atsavināšanu un paredzamie kopējie ieņēmumi no valsts kapitāla daļu pārdošanas laika periodā no 2016.-2018.gadam plānoti 8’793’113 *euro* apmērā, pie nosacījuma, ka Ministru kabinets pieņems rīkojumu par AS “Valmieras stikla šķiedra”, AS “Grindex” un AS “Latvijas kuģniecība” valsts kapitāla daļu pārdošanu. No kapitāla daļu pārdošanas 2016.gadā plānoti ieņēmumi 1’038’763 *euro* apmērā, 2017.gadā 7’444’352 *euro* apmērā un 2018.gadā 309’998 *euro* apmērā. Attiecīgi minētie ieņēmumi, atskaitot atskaitījumus, no pārdošanas saskaņā ar likuma 144.panta trešo daļu tiks ieskaitīti valsts pensiju speciālajā budžetā.  Ņemot vērā Ekonomikas ministrijas atzinumā norādīto, ka privatizējamo un atsavināmo valsts īpašumu novērtēšanas izdevumi PA ir sedzami pēc to faktiskā apmēra, tad noteikumu projekta 12.punkts ir izteikts Ekonomikas ministrijas piedāvātajā redakcijā.  Noteikumu Nr.976 18.punkts noteic, ka privatizācijas, likvidācijas un kapitāla daļu atsavināšanas lietas vešanai un juridiskajiem pakalpojumiem, valsts īpašuma (izņemot nekustamos īpašumus un zemi) privatizācijas noteikumu, konkursa noteikumu, līguma un citu ar tiem saistīto dokumentu nosacījumu izpildes nodrošināšanai, pamatojoties uz valsts īpašumu lietas nodošanas un pieņemšanas aktu, noteikti šādi atskaitījumu normatīvi (ja valsts kapitāla daļa privātā kapitālsabiedrībā ir mazāka par 25 procentiem, minētos normatīvus reizina ar koeficientu 0,75). Tāpat noteikumu Nr.976 22. un 23.punktā noteikts gan 25 procentu apmērs, gan piemērojamais koeficients 0,75. Ņemot vērā Ekonomikas ministrijas atzinumā norādīto, ka neatkarīgi no valsts līdzdalības apmēra privātā kapitālsabiedrībā PA veiktais darba apjoms nemainās un tas ir līdzvērtīgs abās salīdzināmās situācijās, tad noteikumu projektā nav saglabāts noteikumu Nr.976 18., 22. un 23.punktā noteiktais “ja valsts kapitāla daļa privātā kapitālsabiedrībā ir mazāka par 25 procentiem, minētos normatīvus reizina ar koeficientu 0,75”.  Salīdzinājumā ar noteikumu Nr.976 27.punktu, atbilstoši Ekonomikas ministrijas atzinumā norādītajam, noteikumu projekta 18.punkts papildināts ar jaunu regulējumu, 18.13.apakšpunktā nosakot, ka rezerves fonda līdzekļus izlieto aģentūras valdījumā pārņemto privatizējamo valsts īpašumu nodokļu un nodevu maksājumu segšanai (atbilstoši minēto izdevumu faktiskajam apmēram), ja tos nav iespējams segt no valsts īpašuma nomnieka vai privatizācijas subjekta līdzekļiem.  Tādējādi ir ņemta vērā noteikumu Nr.976 piemērošanā konstatētā nepieciešamība precizēt tiesisko regulējumu. Kā norādīts Ekonomikas ministrijas atzinumā, tad PA maksā nekustamā īpašuma nodokli (turpmāk – NĪN) atbilstoši pašvaldību izrakstītajiem NĪN maksāšanas paziņojumiem. Ja attiecīgajam nekustamajam īpašumam ir nomnieks, tad atbilstoši nomas līgumiem PA izraksta subjektiem rēķinus par tā nomu, kuros norāda par attiecīgo nekustamo īpašumu maksājamo NĪN. Ja nomas līgumu subjekti veic maksājumus atbilstoši izrakstītajiem rēķiniem, tad PA atgūst rēķinos norādīto un pašvaldībām pārskaitīto NĪN summu. Taču, ja nomas līgumu subjekti nemaksā rēķinus, tad pašvaldībām pārskaitīto NĪN summu atgūšana pilnā apmērā ir apgrūtināta vai, atsevišķos gadījumos, pat neiespējama. Papildus jānorāda, ka PA maksā NĪN arī par neiznomātiem valstij piederošiem un piekrītošiem nekustamajiem īpašumiem. Tāpat PA izraksta rēķinus nomas līgumu subjektiem par valstij piederošo un piekrītošo nekustamo īpašumu nomu ar PVN. Līdz nākamā mēneša 20.datumam PA pārskaita rēķinos norādīto PVN summu valsts budžetā no naudas līdzekļiem, kas pieejami tās bankas kontos. Ja nomas līgumu subjekti veic maksājumus atbilstoši izrakstītajiem rēķiniem, tad PA atgūst rēķinos norādīto un valsts budžetā pārskaitīto PVN summu. Taču, ja nomas līgumu subjekti savlaicīgi nemaksā rēķinus, tad valstij pārskaitīto PVN summu atgūšana pilnā apmērā ir apgrūtināta vai atsevišķos gadījumos pat neiespējama.  Noteikumu Nr.976 20.5.apakšpunktā noteikts, ka šajos noteikumos minētajiem aģentūrai paredzētajiem atskaitījumiem par katru valsts īpašumu tādā apmērā, kas nav nosedzams no attiecīgā īpašuma pārdošanas ieņēmumiem. Pēc attiecīgā valsts īpašuma pārdošanas vai papildu ieņēmumu saņemšanas līdzekļi, kas saņemti avansā no rezerves fonda, pārskaitāmi atpakaļ aģentūras rezerves fondā. Ņemot vērā Ekonomikas ministrijas atzinumā piedāvāto redakciju, tad noteikumu projekts ir redakcionāli precizēts. |
| 3. | Projekta izstrādē iesaistītās institūcijas | Pārresoru koordinācijas centrs, **Ekonomikas ministrija (VAS „Privatizācijas aģentūra”) un Finanšu ministrija.** |
| 4. | Cita informācija | Ar noteikumu projekta spēkā stāšanos spēku zaudēs noteikumi Nr.976 |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskā regulējums skar tikai maksājumu apmērus valsts budžetā. Tiešas ietekmes uz kādām notiektām sabiedrības mērķgrupām nav. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka noteikumi būtībā aizstāj iepriekšējo regulējumu, kurš daļēji zaudējis spēku sakarā ar normatīvā akta, uz kura pamata tie izdoti spēka zaudēšanu, ar noteikumiem netiek radīts jauns administratīvais slogs, tiek nodrošināta Publiskas personas kapitāla daļu un kapitālsabiedrību pārvaldības likumā noteikto uzdevumu izpilde. |
| 3. | Administratīvo izmaksu monetārs novērtējums | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības |
| 4. | Cita informācija | Noteikumu projekts maina iepriekš noteikumos Nr.976 noteiktā atskaitījuma normatīva apmēru no 7 uz 50 procentiem *(aprēķinus skatīt anotācijas pielikumā).* |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts uz divām nedēļām tiks publicēts Pārresoru koordinācijas centra interneta vietnē, aicinot sabiedrību sniegt par to viedokli un priekšlikumus |
| 2. | Sabiedrības līdzdalība projekta izstrādē | Priekšlikumi sabiedrības līdzdalības ietvaros netika saņemti |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ekonomikas ministrija (VAS „Privatizācijas aģentūra”), Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar projektu jaunas pārvaldes funkcijas netiek pievienotas, esošā institucionālā sistēma netiek mainīta, kā arī jaunu institūciju izveide vai esošo reorganizācija netiek veikta. Projekts neatstāj ietekmi uz institūciju cilvēkresursiem. |
| 3. | Cita informācija | Nav | |

Anotācijas III, IV, V sadaļa – projekts šo jomu neskar.

Ministru prezidente Laimdota Straujuma

Finanšu ministrs Jānis Reirs

Vīza:

Pārresoru koordinācijas centra vadītājs Pēteris Vilks

16.11.2015 11:32

2011

Vladislavs Vesperis

67082812, [vladislavs.vesperis@pkc.mk.gov.lv](mailto:vladislavs.vesperis@pkc.mk.gov.lv)

Anotācijas pielikums

**VAS “Privatizācijas aģentūra” aprēķini par nepieciešamību noteikumu projekta 13.punktā palielināt atskaitījumu apmēru no 7 uz 50 procentiem**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Pozīcija** | **2014.gads euro** | **2015. gads euro** | **2016. gads euro** | **2017. gads euro** | **2018. gads euro** | **3.gadu kopējā prognoze euro** |
|  |  |  | **uz 01.10.2015** |  |  |  |  |
|  | **Ieņēmumi no privatizācijas** | 4 619 851 | 799 477 |  |  |  |  |
|  | Normatīvie atskaitījumi 7% (bet ne mazāk kā 1422.87) | 399 747 | 99 268 |  |  |  |  |
|  | Ieņēmumi no privatizācijas (atskaitot Izglītības un Zinātnes ministrijas objektu Islande Hotel) | 2 876 013 |  |  |  |  |  |
|  | Normatīvie atskaitījumi 7% (bet ne mazāk kā 1422.87) | 277 678 |  |  |  |  |  |
|  | Ieņēmumi no jaunu zemes un nekustamā īpašuma privatizācijas līgumu noslēgšanas |  |  | 3 165 685 | 1 665 400 | 1 135 280 | **5 966 365** |
|  | Ieņēmumi no iepriekšējos periodos slēgtiem līgumiem (uz nomaksu) |  |  | 1 554 530 | 1 526 276 | 1 051 732 | **4 132 538** |
|  | Kopā ieņēmumi no pirkuma līgumiem |  |  | **4 720 215** | **3 191 676** | **2 187 012** | **10 098 903** |
|  | Nomas maksājumi |  |  | 431 055 | 323 291 | 242 468 | **996 814** |
|  | Dzīvokļu atsavināšana |  |  | 300 000 | 100 000 | 100 000 | **500 000** |
|  | **Kopā ieņēmumi pirms normatīvo atskaitījumu aprēķināšanas** |  |  | **5 451 270** | **3 614 967** | **2 529 480** | **11 595 717** |
|  | Zemes un nekustamā īpašuma dienesta izdevumi |  |  | 984 057 | 984 057 | 984 057 | **2 952 171** |
|  | **50% normatīvā atskaitījuma (NA) piedāvājums** |  |  |  |  |  |  |
|  | Normatīvie atskaitījumi 50% (bet ne mazāk kā 1422.87) |  |  | 1 582 843 | 832 700 | 567 640 | **2 983 183** |
|  | Citi normatīvie atskaitījumi |  |  | 424 850 | 361 123 | 306 954 | **1 092 927** |
|  |  |  |  |  |  |  | **0** |
|  | Atskaitījumi rezerves fonda papildināšanai |  |  | 313 737 | 235 898 | 161 937 | **711 572** |
|  |  |  |  |  |  |  | **0** |
|  | **Iemaksājams Valsts budžetā** |  |  | **3 129 840** | **2 185 247** | **1 492 948** | **6 808 035** |